ISW: Rușii își vor intensifica atacurile pentru a profita de perioada de timp până când va ajunge ajutorul militar al SUA în Ucraina
Camera Reprezentanților a SUA a adoptat sâmbătă un proiect de lege cu un pachet de ajutor pentru Ucraina în valoare de aproximativ 60 de miliarde de dolari. Proiectul trebuie acum să fie adoptat de Senat și semnat de președinte înainte ca ajutorul să poată fi trimis. Institutul pentru Studiul Războiului (ISW) notează că aceste cerințe și logistica transportului de echipament american către linia frontului din Ucraina vor însemna probabil că noua asistență va avea un impact doar peste câteva săptămâni. Prin urmare, este posibil ca situația de pe linia frontului să continue să se deterioreze în acest interval de timp, în special dacă forțele rusești își intensifică atacurile pentru a profita de fereastra limitată înainte de sosirea noului ajutor american. Forțele ucrainene ar putea suferi eșecuri în următoarele săptămâni, în așteptarea asistenței care le vor permite să stabilizeze frontul, dar vor putea probabil să atenueze actuala ofensivă rusă, presupunând că reluarea ajutoarelor va avea loc cu promptitudine, conform ISW.